Publication: Magyar Közlöny
Issue: MK-2002-100 (Year: 2002, Number: 100)
Era: 1990-2004
Section: sportrendezvények helyszínének és résztvevõinek kamerával való megfigyelésérõl és a felvételek rögzítésérõl rendelkezik. A vizsgálatot indokolt lett volna kiterjeszteni a végrehajtási szabályokra is, így a sportrendezvények biztonságáról szóló 33/2001. (III. 5.) Korm. rendelet (a továbbiakban: végrehajtási rendelet) 1. §-ára, 5. § (2) bekezdés
Paragraph Index: 641

a) Az egyik esetcsoportról elõször a 85. § (1) bekezdése rendelkezik, amely arra kötelezi egyes sportrendezvények szervezõit, hogy „a résztvevõk személyi és vagyonbiztonsága érdekében” kamerával figyeljék meg a rendezvény helyszínét. A végrehajtási rendelet alapján a kamerás megfigyelés kötelezõ „a közterületen vagy nyilvános helyen megtartott” minden olyan sportrendezvényen, amelyen a helyszínül szolgáló létesítmény befogadóképességének ötven százalékát meghaladó mértékû nézõi részvétel várható; vagy amelyen való részvételre a nézõket nyilvánosan hívják fel, és amelyen a kibocsátott jegyek száma alapján a nézõszám a háromezer fõt eléri, vagy meghaladja, továbbá — ezekre a feltételekre tekintet nélkül — a labdarúgás, kézilabda, kosárlabda, vízilabda, jégkorong sportágakban professzionális és nemzeti bajnokság keretében szervezett mérkõzéseken, az elsõ osztályú mérkõzéseken, a kupamérkõzéseken, a nemzeti válogatottak mérkõzésein, az autóés motorsport-rendezvényeken, valamint a nyilvános kerékpár- és futóversenyeken [1. § (2) bekezdés; 5. § (2) bekezdés c) pont; a kivételekrõl rendelkezik: 1. § (3) bekezdés]. Bár a 85. § (1) bekezdése kifejezetten nem rendelkezik arról, hogy a szervezõnek a megfigyelésen túl felvételeket is kellene készítenie a helyszínrõl és a résztvevõkrõl, mégis errõl van szó, hiszen a (10) bekezdés alapján az (1) bekezdés szerinti kötelezõ kamerás megfigyelés során „rögzített felvételeket” harminc nap elteltével meg kell semmisíteni. A 85. § (2) bekezdés is a kamerával való „megfigyelésrõl és rögzítésrõl” szól. Az említett bekezdések tehát megfigyelésre és felvételkészítésre kötelezik a szervezõket, és a felvételkészítés céljának a résztvevõk (nézõk, sportolók stb.) személyi és vagyonbiztonságát jelölik meg. A végrehajtási rendelet alapján a törvény 85. § (1) bekezdésben foglalt kötelezettség rendkívül széles körben érinti a sportrendezvények szervezõit.

Source: https://magyarkozlony.hu/hivatalos-lapok/01e5f1f70500f72741e186bbc18c49d694669619/dokumentumok/1a466d6d173a31fe9e4827139632f9d8f281a23f/letoltes